kardosdrur/scandi-wiki huggingface dataset:
Natura 2000-område nr. 156 Store Åmose, Skarre Sø og Bregninge Å

Natura 2000-område nr. 156 Store Åmose, Skarre Sø og Bregninge Å   er et Natura 2000-område der består af habitatområdet  H137 areal på 3.400 hektar, hvoraf 11 ha er statsejet. Natura 2000-området ligger   i Vandområdedistrikt II Sjælland  i vandplanomåde 2.1 Kalundborg  i Kalundborg- , Holbæk- og Sorø Kommuner.

Områdebeskrivelse
Området består  to delområder, hvor den vesttlige del omfatter  vandløb og vådbundsarealer langs Bregninge Å. Det andet,østlige område dækker Skarresø og vandløb og vådbundsarealer (Åmosen) langs Åmose Å og Øvre Halleby Å opstrøms Øresø Mølle. Langs Bregninge Å findes udstrakte pilekrat og rørskov stedvis med vældpræg. Særligt interessant er forekomsterne af den truede naturtype rigkær langs Bregninge Å. Nord for Løgtved Plantage ses rigkær i mosaik med den prioriterede naturtype avneknippemose  og den sjældne søtype kransnålalgesø. Sump-vindelsnegl er kendt fra rigkær og rørsump flere steder i området, bl.a. fra Viskinge Mose og fra rørsump ved Strids Mølle foruden fra en overvågningslokaliteten i Gammelrand Mose.

En stor del af Natura 2000-området er dækket af skovnaturtyper, primært de to prioriterede typer, skovbevokset tørvemose Åmose Å-området og elle- og askeskov i Bregninge Å-området.

Naturtilstand
Områdets småarealer med nedbrudt højmose har overvejende ringe tilstand, hvilket
primært skyldes uhensigtsmæssig hydrologi og tilgroning med vedplanter.
Områdets tidvis våde enge og rigkær er overvejende i moderat eller god tilstand. Skovnaturtyperne er generelt i god tilstand.

Fredninger
Området omkring Kongemosen og Sandlyng Mose i Åmosen i den østlige del af Natura-2000 området blev fredet pga. sine mange kulturarvsfund tilbage i 1993. Det fredede areal omfatter 230 hektar. Den generelle beskyttelse omfatter vandløb, moser, enge og søer og vandhuller over en vis størrelse.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger

 Kort over området på miljoegis.mim.dk
 Basisanalysen 2016-21       
Natura 2000-planer
EU-habitatområder i Danmark

Fredede arealer i Danmark
Lokaliteter i Holbæk Kommune 
Lokaliteter i Kalundborg Kommune 
Lokaliteter i Sorø Kommune
August Hassel

August Christian Valdemar Hassel (født den 9. februar 1864 i København, død den 30. maj 1942) var en dansk billedhugger.

Tidlige liv og uddannelse 
Hassel var søn af kaptajn og mekaniker Johan Fridolin Hassel og Doris Henriette Eickhoff.

Han gik i lære ved stukkunstner og udskærer HC Berg fra august 1879 og dimitterede fra Københavns Tekniske Skole i januar 1882. Han dimitterede fra dekorationsskolen den 25. maj 1886. Senere fortsatte han sin uddannelse på billedhuggerskolen, hvor han studerede under Theobald Stein, og dimitterede den 30. januar 1888.

Karriere 
Hassel havde sin debut på Charlottenborg i 1888 med en portrætbuste af Niels W. Gade. Det blev senere efterfulgt af en række andre portrætter. Det meste af hans arbejde var inden for religiøs kunst, og han bidrog med skulpturelle værker til en række kirker.

Liste over værker 

 NW Gade (statuette, 1889)
 Mindesmærke for Christian IX, Frederiksberg (1908, med Knudsen)
 Mindesmærke for Christian IX, Tirsbjerg (1912)
 Buste af PC Abildgaard (1910, Landbohøjskolen )
 Buste af Frederik VIII (1819)
 Buste af Dronning Louise (1913)
 Hans Egede og Gertrud Rask, St. Nicolas kirke, København (1921)
 Bernhard Bang (1923)
 Kronprins Frederik og Kronprinsesse Louises Stiftelse, Sortedams Dossering, København)
 Kristi gravlæggelse (1890, lille guldmedalje)
 Syge anråber Jesus om hjælp (1891, Garnisons Sogns Menighedshus)
 Jesus opvækker Lazarus (1897, Nørre Broby Kirke)
 Krucifiks (1900, Fredens Kirke, København)
 Jesus prædiker i Nazareth (1904, tidligere Nazareth kirke, København)
 Lazarus 'opvækkelse (Grøndalskirken, København)

Galleri

Referencer

Eksterne henvisninger 

 August Hassel hos Kunstindeks Danmark

Billedhuggere fra Danmark
Tarm Stole & Møbelfabrik

Tarm Stole & Møbelfabrik blev stiftet i 1896. I 1947 købte FDB fabrikken og kørte den indtil 1980. fabrikken blev overtaget af Arne Kvist i 1989, som fortsatte produktion af møbler til Ikea. I 2010 solgtes bygningerne. Og 114 års møbelproduktion i Tarm var slut og i 2018 påbegyndte man nedrivningen af fabrikken.

Fabrikken er især kendt for sin produktion af møbler til FDB, som var tegnet af Børge Mogensen.

Med oprettelse af ”Furniture Station” i Tarms gamle pakhus og stationsbygning, skabes der et museum med møblerne fra Tarm Stole & Møbelfabrik.

Referencer

Eksterne henvisninger 
 75 år med møbler til folket | bobedre.dk

Danske virksomheder etableret i 1896
Ophørt i 2010
Møbelproducenter i Danmark
Supervised learning

Supervised learning (overvåget læring) er en gren inden for maskinlæring, som kræver træningsdata med det forventede output til hvert input. Modellen vil ud fra analyse af disse eksempler, som typisk består af vektorer, estimere en funktion, som kan kan bruges til at bearbejde nye input.

Eksempelvis kan modellen få adgang til en database med e-mails som er markeret som spam eller ikke spam. Efter træning baseret på denne data vil modellen kunne klassificere nye e-mails den ikke har set før. En ulempe ved denne tilgang er, at modellerne ofte kræver store mængder træningsdata, som indeholder de ønskede outputs for hvert input for at kunne behandle ny data optimalt. Der findes også unsupervised learning, som kan lære af data, som ikke har et kendt output.

Algoritmer 
Nogle af de mest anvendte læringsalgoritmer som benytter supervised learning er:

 Support Vector Machines
 lineær regression
 Logistisk regression
 Naive Bayes klassifikator
 k-nærmeste naboalgoritme
 Neurale netværk (flerlags-perceptron)

Kunstig intelligens
Læring
Fred Trump

Frederick Christ Trump Sr. (født 11. oktober 1905, død 25. juni 1999) var en fremtrædende amerikansk ejendomsudvikler i New York City og grundlægger af The Trump Organization.

Han var far til bl.a. den amerikanske præsident Donald Trump.

Erhvervsfolk fra USA
Donald Trump
Caitlin Foord

Caitlin Jade Foord (born 11 November 1994) er en kvindelig australsk fodboldspiller, der spiller for FA Women's Super League klubben Arsenal. Hun blev den yngste australier, der spillede ved et verdensmesterskab i fodbold, da hun som 16 årig spillede ved VM i fodbold for kvinder 2011.

I 2011 blev hun udnævnt til den bedste unge kvindelige spiller ved VM i fodbold for kvinder 2011, samt Bedste unge asiatiske kvindelige fodboldspiller og Bedste kvindelige U20 fodboldspiller i Australien. I 2016 fik hun tildelt hæderen Bedste Asiatiske Kvindelige Fodboldspiller af Asian Football Confederation (AFC).

Hæder

Klub 
Sydney FC
 W-League Premiership: 2010–11
 W-League Championship: 2012–13
 W-League Championship: 2018–19

Perth Glory
 W-League Premiership: 2014

International 
Australien
 AFF U-16 Women's Championship: 2009
 AFC Olympiske kvalifikation: 2016
 Tournament of Nations: 2017

Individuel 
 VM i fodbold for kvinder Bedste kvindelige unge spiller: 2011
 Årets Asiatiske Kvindelige Fodboldspiller: 2011
 Football Federation Australia Årets U20 kvindelige fodboldspiller: 2011
 Årets Asiatiske kvindelige fodboldspiller: 2016

Referencer

Eksterne henvisninger 
 

Kvindelige fodboldspillere fra Australien
Kvindelige fodboldlandsholdsspillere fra Australien
Fodboldspillere fra Arsenal W.F.C.
Fodboldspillere fra Portland Thorns FC
Thisted gamle rådhus

Thisted gamle Rådhus er et fredet tidligere rådhus, der ligger på Store Torv i Thisted i Nordjylland. Det er tegnet af M.G.B. Bindesbøll, og er opført i renæssancestil.

Bygningen huser i dag kunstforeningen Det Ny Kastets udstillingslokaler.

Historie 

Bygningen blev opført i 1853. Den er en blandt en række bygninger Bindesbøll tegnede i denne periode heriblandt Vram Gunnarstorp slot, Næstved Løve Apotek og rådhuset i Stege. Den blev opført som både rådstue, arrest, arrestforvarerens bolig, sprøjtehus og sparekasse. Arrestdelen blev bygget, så den var fuldstændigt adskilt fra resten.

I 1978 blev den fredet.

I 2007 købte Realdania bygningen, og det blev restaureret i 2008-2010.

Referencer

Eksterne henvisninger 

Fredede bygninger, konstruktioner og anlæg i Thisted Kommune
Fredede rådhuse i Danmark
Rådhus
Etableret i 1853
Juan José Segura-Sampedro

Juan José Segura-Sampedro (født 4. september 1985) er en spansk kirurg og forsker ved Son Espases Universitetshospital [ca. es] på Mallorca, Spanien, og adjungeret professor i kirurgi ved University of the Balearic Islands. Han er bedst kendt for sin forskning i større traumer, fokuseret på balconing-fænomenet og en forebyggende kampagne i samarbejde med det britiske udenrigsministerium.

Referencer 

Læger fra Spanien
Personer fra Sevilla
Château de la Mothe-Chandeniers

Château de la Mothe-Chandeniers er en borg i commune Les Trois-Moutiers i departementet Vienne i Frankrig.

Historie 
Fæstningen er fra 1200-tallet og hed oprindelig Motte Bauçay (eller Baussay). Borgen var sæde for familien Bauçay, herrer over Loudun. Motte Baussay blev indtaget adskillige gange af englænderne under hundredeårskrigen og den blev ødelagt under den franske revolution.

I 1809 blev den købt af François Hennecart, der var en rig erhvervsmand. I 1857 blev det solgt til baron Joseph Lejeune. I 1932 ødelagde en stor brand de fleste af bygningerne.

I december 2017 indsamlede 18.600 medlemmer af et onlinesamfund €1.600.000 ved at betale mindst €50 hver for at købe borgen og restaurere den.

Se også 
 Borge i Frankrig

Referencer

Eksterne henvisninger 
 Kim Willsher, La Mothe-Chandeniers - the French chateau now with 7,400 owners, The Guardian, 5 December 2017

Vienne
Ruiner
Slotte i Frankrig
Romance (Camila Cabello-album)

Romance er det andet studiealbum fra den cubansk-amerikanske sanger og sangskriver Camila Cabello. Den blev udgivet den 6. december 2019 gennem Epic Records og Syco Music. Sangeren indspillede albummet fra november 2018 til oktober 2019.

Eksterne henvisninger 
 

Camila Cabello-album
Album fra 2019
Kvalifikation til EM i fodbold for kvinder 2017

Kvalifikationen til EM i fodbold for kvinder 2017 afgjorde hvilke 15 hold der sammen med Holland, der var vært for 2017-turneringen, skulle deltage i europamesterskabet.

Kvalificerede hold
Følgende 16 hold kvalificerede sig til slutspillet.

1 Fed indikerer mestre det pågældende år. Kursiv indikerer værten for det år.
2 Som  Vesttyskland

Kvalificerende gruppespil

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Gruppe 8

Topscorere
Spillere med seks mål eller flere.

10 mål

 Harpa Þorsteinsdóttir
 Ada Hegerberg
 Jane Ross

8 mål

 Eugénie Le Sommer
 Verónica Boquete

7 mål

 Pernille Harder
 Nadia Nadim
 Dagný Brynjarsdóttir
 Isabell Herlovsen
 Ana-Maria Crnogorčević
 Helen Ward

6 mål

 Milena Nikolić
 Sanne Troelsgaard Nielsen
 Karen Carney
 Danielle Carter
 Cristiana Girelli
 Cláudia Neto
 Joanne Love
 Sonia Bermúdez
 Fabienne Humm

Referencer

Eksterne henvisninger 
 UEFA Women's Euro UEFAs officielle side.

2017
 
Fodbold i 2015
Fodbold i 2016
Bryllupsfotografen

Bryllupsfotografen kan referere til:

 Bryllupsfotografen (film fra 1994) – en dansk film fra 1994 af Johan Bergenstråhle
 Bryllupsfotografen (film fra 2009) – en svensk film fra 2009 af Ulf Malmros
Cecilie Mathorne

Cecilie Mathorne er en dansk triatlet og speaker.

Privat 
Cecilie Mathorne er sygeplejerske og driver en konsulentvirksomhed indenfor sport og sundhed.

Speaker 
Eventspeaker Eremitageløbet, Ironman, DGI, Challenge family, Challenge Herning (triatlon), Berlingske Media, Karresbæksminde tritahlon, Herlev Triathlon Thor Beach Triatlon, Frederiksværk Stålmand.

Triatlon 
Cecilie har dyrket triatlon siden april 2013 og to måneder efter opstarten vandt hun Challenge Århus og blev nummer syv samlet blandt de professionelle. To måneder senere deltog Cecilie i sin første ironman i København, som indebar 3,8 km svømning på åbent vand, 180 km. cykling og slutteligt 42,19 km løb. Cecilie løb sig til en samlet 13. plads blandt kvinderne, blev nr. 2 i aldersgruppen 54 sekunder fra 1. pladsen, og fik sølv ved Danmarks Mesterskabet. Efter World Championship på Hawaii den 12. oktober placeredes hun som den 18. bedste i verden.

Sportslige resultater

2019 
 Ironman 70.3 Dubai, #4 plads
 Ironman Lanzarote, #4 plads
 Ironman Copenhagen, #1 plads
 Ironman 70.3 World Championship, Nice
 Ironman World Championship, Kona Hawaii.

2018 
 Ironman 70.3 Marbella #6. plads
 Ironman Nice, #5 plads
 Ironman Copenhagen, #3 plads

2017 
 DM tri serien, Næstved #4. plads i AG 18-39 år

2016 
- ingen stævner*
 cykelstyrt i Mijas bjergene i sydspanien resulterer i et længere skadesperiode

2015 
 Malaga halvmarathon
 Herlev Triathlon OL-distance – #1
 70.3 Ironman Mallorca – #2 i AG
 Islev triathlon sprint – #2
 Ironman European Championship Frankfurt – #2 i AG
 Ironman Copenhagen – #1 i AG ny PR 9:46:00
 Ironman 70.3 World Championsship, Zell am See, Austria
 Ironman World Championship Kona – #5 i AG 10.22.24 – #37 gender rank
 Ironman All World Athlete program Global world ranking #1

2014 
 VM Halvmarathon – 01:27:28 #15
 Powerman Sprint (duathlon) – 01:06: #1 overall
 Ironman 70.3 Mallorca – 04:54: #1 AG (25-29)
 Ironman European Championship Frankfurt – 09:46: #1 overall age group, samlet
 Bellevue Olympisk Triathlon – 02:21: #1 overall
 Brøndby Kvindetri #1
 VM Hawaii – 10.23.43 #5 AG # 47 overall

2013 
 BT Halvmarathon – 1.35
 Challenge Århus (halv ironman) 05:07: – #1 overall age group, samlet 7. plads
 Ironman Copenhagen 09:57:33 – #2 age group (25-29), samlet 13. plads
 Go Epic (halv ironman) 04:46: – #3 overall
 Ironman World Championship Kona 10:28: – #18 age group (25-29)

Eksterne henvisninger 
 ceciliemathornetriathlete.com  – Cecilie Mathornes hjemmeside

Triatleter fra Danmark
Tiffany & Co.

Tiffany & Co. (ofte blot omtalt som Tiffany's) er et amerikansk luksus juvelfirma med hovedkvarter i New York City. Selskabet sælger juveler, sterlingsølv, porcelæn, krystal, kontorartikler, dufte, vandflasker, ure, personligt accessories og lædervarer. Tiffany er kendt for sine luksusvarer, særligt sine smykker i diamant og sterlingsølv. Selskabet markedsfører sig selv som en dommer over smag og stil. Deres varer bliver solgt via selskabets egne butikker og igennem direkte ordre.

Tiffany & Co. blev grundlagt i 1837 af juvelér Charles Lewis Tiffany, og under sønnen Louis Comfort Tiffany blev selskabet berømt i begyndelsen af 1900-tallet for sin kunstneriske retning. Selskabet driver forhandlere i Amerika, Asien, Japan, Europa og Forenede Arabiske Emirater. I 2018 havde Tiffany 93 butikker i USA og 321 butikker på verdensplan samt en omstæning på US$4,44 mia.

I november 2019 annoncerede LVMH købet af Tiffany & Co for $16,2 mia. På dette tidspunkt var det forventet at lukke aftalen i juni 2020. Deadline blev dog forlænget to gange; først til 24. august og senere til 24. november samme år, men i begyndelsen af september 2020 forlød det fra LVMH, at købet endnu ikke var afsluttet. Tiffany igangsatte en retssag som svar. I slutningen af oktober 2020 indvilligede LVMH i at købe Tiffany & Co for en reduceret pris, således at de betalte $131,5 pr. aktie i stedet for $135.

Referencer

Eksterne henvisninger 

 

Detailvirksomheder fra USA
Etableret i 1837
Kongelige hofleverandører
Abbie McManus

Abbie Mary McManus (født 14. januar 1993) er en engelsk fodboldspiller, der spiller som forsvarer for FA WSL klubben Manchester United og Englands kvindefodboldlandshold. Hun har også spillet for Englands U23 landshold. Hun har spillet for andre engelske klubber som Manchester City og Sheffield FC. Hun var en del af Englands trup der blev nummer fire ved VM i fodbold 2019.

Hæder

Klub 
Manchester City
 FA Women's Premier League Northern Division: 2011–12
 FA WSL: 2016
 FA Women's Cup: 2016–17, 2018–19

 FA WSL Cup: 2014, 2016, 2018–19

Sheffield
 FA Women's Premier League Northern Division: 2013–14

International 
England
 SheBelieves Cup: 2019
 VM i fodbold for kvinder: fjerdeplads 2019

Referencer

Eksterne henvisninger 
 

Kvindelige fodboldspillere fra England
Melanie Leupolz

Melanie Leupolz (født 14. april 1994) er en tysk professionel fodboldspiller, der spiller som midtbanespiller for Chelsea i FA Women's Super League og for Tyskland. Hun har tidligere spillet for Bayern München og Freiburg i Bundesligaen.

Landshold 
Leupolz har spillet på flere af de tyske ungdomshold, og hun debuterede på A-landsholdet i juni 2013 i en venskabskamp forud for EM-slutrunden 2013, og efterfølgende kom hun med til slutrunden, hvor hun spillede i fire af Tysklands kampe, heriblandt finalen mod . Tyskland vandt finalen 1-0 og blev dermed europamester.

Hun var med igen, da Tyskland spillede ved VM-slutrunden 2015, hvor holdet blev nummer fire.

Leupolz var igen med, da Tyskland deltog ved OL 2016 i Rio de Janeiro. Her spillede hun alle kampe for holdet, der akkurat gik videre fra indledende runde, men derfra gik holdet hele vejen og vandt guld efter en finalesejr på 2-1 over Sverige.

Hun har pr. 6. maj 2022 spillet 75 A-landsholdskampe og scoret 13 mål.

Referencer

Eksterne henvisninger 
 

Kvindelige fodboldlandsholdsspillere fra Tyskland
Deltagere for Tyskland ved sommer-OL 2016
Olympiske mestre fra Tyskland
Monsters (James Blunt-sang)

"Monsters" er en sang af den engelske singer-songwriter James Blunt. Den blev skrevet af Blunt, Amy Wadge and Jimmy Hogarth til Blunts sjette studiealbum Once Upon a Mind (2019). Den blev udgivet som den fjerde single fra albummet den 18. oktober 2019. 

Blunt besluttede at donere hele profitten fra sangen til velgørenhedsorganisationerne Help for Heroes og British Legion.

Baggrund 
James Blunts far Charles, der selv var nyrerdonor, blev diagnosticeret nyrekræft i fase 4. Blunt skrev "Monsters" for at "udtrykke sine følelser om sin far og hans sygdom, næsten som var det et rørende farvel til sin far". I et interview med Good Morning Britain udtalte Blunt,

I samme interview fremsatte han en bøn om at en type O-nyrerdonor ville melde sig. I januar 2020 rapporterede MSN ar Blunts havde fået tid til en nyretransplantation.

Musikvideo 
Musikvideoen blev filmet i Oxfordshire, England, og den blev instrueret af Vaughan Arnell. I musikvideoen medvirker James Blunt og hans far Charles Blount. Størstedelen af videoen fokuserer på James Blunts ansigt, mens han synger sangen, men i slutningen klippes der til et billede af både Blunt og hans far der sidder ved siden af i køkkenet. 

Den australske tv-vært Lisa Wilkinson fortalte at thun var "helt tårevædet" efter at have set musikvideoen. Monika Barton fra Newshub skrev om musikvideoen "Kom nu, se lidt af den og se om du har et hjerte, eller kun et skarpt, spidst stykke flint, hvor det burde være".

Modtagelse 

Minnie Wright fra Express skrev, "Hjerteskærende perspektiv oplyser det sted, hvorfra Blunt har skrevet det dybt personlige Once Upon A Mind med  Monster". Lauren Murphy fra Entertainment.ie skrev, "Før du ser denne video, så skal du advares om at den er temmelig hård, hvis du på nogen måde føler dig emotionelt skrøbelig, eller har mistet en forælder". Rudi Kinsella fra Joe skev "Dette er en af de mest emotionelle musikvideoer vi har set i meget lang tid".

Hitlister

Referencer 

James Blunt
Singler fra 2019
Mads Christoffersen

Mads Christoffersen (født 7. august 1947) er dansk kultursociolog og forfatter.

Christoffersen blev uddannet som mag.art. i kultursociologi i 1979. Han var først ansat som adjunkt/lektor på DTHs (DTU) Institut for samfundsfag frem til 1992, hvor han som professorial researcher blev tilknyttet Centre Nation d’Études de Télécommunication i Paris. Fra 1993 til 2003 var han afdelingschef i TDCs forskningsdivision, men vendte tilbage til DTU som associate professor og leder af DTUs Executive MBA i fra 2004 til 2015. Han var desuden visiting professor ved Strathclyde University fra 2003 til 2005. Har siden 2015 fungeret som konsulent, foredragsholder og forfatter.

Mads Christoffersen var gift med forfatteren Suzanne Giese i 26 år frem til hendes død i 2012 og er samlevende med DR-journalisten, Eva-Marie Møller.

Bøger 
 Mænd der mister, Otte personlige historien om at miste sin kæreste til kræft. Dansk Psykologisk Forlag, 2016. 
 Mord på universitetet, En 68’er tilbage på sporet. Mondogrande, 2018. 
 Arbejdet forstået baglæns, Erfaringer fra 40 års arbejdsliv (sammen med Lisbet Theilgaard og Niels Møller). Frydenlund, 2019. 
 De Gule Veste har ordet, Beretning om en eftersøgning efter et oprør i Frankrig. Mondogrande, 2020. 

Faglitterære forfattere fra Danmark
Sociologer fra Danmark
Fatra-Tatra-området

Fatra-Tatra-området (i geomorfologi)  eller Tatra-Fatra-bæltet med kernebjerge (i geologi)  er en del af de indre vestlige Karpater, der er en del af de vestlige Karpater . Det meste af området ligger i Slovakiet med små dele, der når ud til Østrig og Polen. Den højeste top for hele Karpaterne, Gerlachovský štít på 2.655 moh. ligger i området Høje Tatra, der hører til dette område.

Fatra-Tatra-området er fra den nordlige side afgrænset af Pieninybjergene. Områdets bjerge ligger i to områder. Det eksterne område består af Hainburg Hills, Malé Karpaty (Pezinok del), Považský Inovec, Strážovské vrchy, Malá Fatra, Tatrargene (Vestlige, Høje Tatra og Belianske Tatra). Den indre kæde består af Tribeč, Žiar, Veľká Fatra, Chočbjergene, Ďumbierdelen af Nedre Tatra og massivet af Smrekovica i Branisko.

Navnet kernebjerge er afledt af det strukturelle element, modstandsdygtige krystallinske grundfjeld, bevaret i kernen af horster, der ofte danner de højeste toppe i bjergene.

Referencer 

Bjerge og bakker i Slovakiet
Bjerge og bakker i Polen
Bjerge i Østrig
Larry the Cable Guy

Daniel Lawrence Whitney (født 17. februar 1963) er en amerikansk komiker, skuespiller, producer og sanger. Han er bedst kendt som Larry the Cable Guy.

Eksterne henvisninger 
 
 

Komikere fra USA
Skuespillere fra USA
Sangere fra USA
UCI World Tour 2021

UCI World Tour 2021 var den 13. udgave af UCI World Tour. Den indeholdte 33 endags- og etapeløb i Europa, Forenede Arabiske Emirater, Canada og Kina. Det var den højeste kategori af løb, efterfulgt af UCI ProSeries 2021 og UCI Europe Tour 2021.

Hold 
Ændringerne fra 2020 var at  købte s World Tour-licens. Af hensyn til ny største navnesponsor skiftede  navn til BikeExchange,  til Team DSM og  blev til Team Qhubeka Assos.

Danske ryttere 
I 2021 var der et rekordstort antal danske ryttere på World Touren. 25 danskere var fordelt på 13 WorldTeams, hvilket var tre mere end i 2020. I forhold til seneste sæson forlod Rasmus Byriel Iversen, Michael Carbel og Jesper Hansen deres hold på grund af de ikke fik deres kontrakter forlænget, mens Andreas Kron, Emil Vinjebo, Frederik Wandahl, Mattias Skjelmose, Lasse Norman Hansen og Jakob Egholm var nye på World Touren.

Danske sejre

Andre konkurrencer

Løb 
Kalenderen for 2021 blev offentliggjort i efteråret 2020.

Aflyste løb
Tour Down Under (19.–24. januar) og Cadel Evans Great Ocean Road Race (31. januar) blev aflyst pga. den globale coronaviruspandemi. I juni blev Grand Prix Cycliste de Québec (10. september) og Grand Prix Cycliste de Montréal (12. september) aflyst pga. coronaviruspandemien. I august blev EuroEyes Cyclassics (15. august) og Tour of Guangxi (14.–19. oktober) aflyst pga. coronaviruspandemien.

Se også 
 UCI Women's World Tour 2021
 UCI ProSeries 2021
 UCI Europe Tour 2021

Referencer

Eksterne henvisninger